# Üldandmed

* 1. Hankija nimi ja andmed: Transpordiamet (reg nr 70001490), Valge 4, Tallinn 11413, telefon: 620 1200, e-post: info@transpordiamet.ee.
	2. Hankija kontaktisiku nimi ja kontaktandmed seoses käesoleva riigihankega on toodud e-riigihangete keskkonnas aadressil <https://riigihanked.riik.ee/> (edaspidi RHR).
	3. Hange viiakse läbi elektroonilise hankena RHR-s.
	4. Pakkuja kõrvaldamise alused ja kvalifitseerimise tingimused on toodud RHR-s.
	5. Kogu riigihankega seotud teabevahetus hankija ja ettevõtja vahel toimub elektrooniliselt RHR-i vahendusel riigihangete seaduses (edaspidi RHS) sätestatud alustel.
	6. Hankija otsustas hanget osadeks mitte jaotada järgmistel põhjendustel: tegemist on raamhankega ja hankija sõlmib ühe pakkujaga raamlepingu. Teenus, mis on tellitud ühelt partnerilt  võimaldab osapolte ressursside efektiivsema ja parema juhtimise, mitme partneri korral kaasneb täiendav keerukus ning ressursikulu hooldus-ja arendusteenuse planeerimisel ja läbiviimisel.
	7. Hankija ei ole viinud läbi turu-uuringut.
	8. Juhul, kui hankija on riigihankes nõudnud pakkumuse tagatise esitamist, siis pakkumuse tagatise realiseerimisel lähtub hankija RHS §-st 91.
	9. Iga viidet, mida hankija on teinud Tehnilises kirjelduses kindlale ostuallikale, protsessile, kaubamärgile, patendile, tüübile, päritolule ja tootmisviisile või RHS § 88 lg 2 nimetatule, palume lugeda täiendatuks märkega „või sellega samaväärne“.
	10. Muud riigihanke alusdokumendid:

I: Vormid

II-1: Raamlepingu projekt

II-2: Hankelepingu projekt (arendusteenus)

II-3 Hankelepingu projekt (hooldusteenus)

III: Tehniline kirjeldus ja selle lisa 1

IV: Nõuded Täitja arendusmeeskonnale

V: Meeskonnaliikme CV vorm

VI: Juurdepääsu taotluse vorm

VII: Kõrvaldamise alused ja kvalifitseerimistingimused (hankepass täiendavate selgitustega)

VIII: Vastavustingimused

IX: Hindamiskriteeriumid ja hinnatavad näitajad

X: Hankepass (ESPD.xml fail)

XI: Hanketeade

* 1. Hankija sõlmib edukaks tunnistatud pakkumuse esitanud pakkujaga hankelepingu, mille projekt on esitatud HD-s II-1 Raamlepingu projekt.
	2. Raamlepingu töö teostamise periood on 12 kuud päeva ja garantiiperiood on 12 kuud.

# Pakkumuse maksumus

* 1. Pakkuja esitab pakkumuse maksumuse RHR-s „Hindamiskriteeriumid ja hinnatavad näitajad“. Pakkumuse maksumus peab sisaldama kõiki kulusid, mis on vajalikud riigihanke teostamiseks.
	2. Pakkumuse maksumused esitatakse eurodes täpsusega kaks kohta peale koma ilma käibemaksuta.

# Pakkumuste esitamine ja vormistamine

* 1. Pakkumuste esitamise tähtpäev on sätestatud RHR-s.
	2. Pakkumuse tähtaegse esitamise eest vastutab pakkuja.
	3. Pakkumus vormistatakse elektrooniliselt eesti keeles.
	4. Pakkuja kannab kõik pakkumuse koostamise ning esitamisega seotud kulud.
	5. Punktis 3.1 nimetatud tähtajast hiljem saabunud pakkumusi arvesse ei võeta.
	6. Pakkumuse jõusoleku tähtaeg on toodud RHR-s.
	7. Pakkuja võib esitatud pakkumuse enne pakkumuste esitamise tähtaega iseseisvalt tagasi võtta RHR-s.
	8. Juhul kui esitatud pakkumus on pakkuja poolt RHR-s tagasi võetud, loetakse tagasivõetuks ka hankijale paberkandjal esitatud täiendavad dokumendid ja/või pakkumus.
	9. Pakkuja peab arvestama pakkumuse koostamisel ja esitamisel RHR-st tulenevate nõuete ja piirangutega. Hankija ei vastuta võimalike viivituste, tõrgete või katkestuste eest, mida põhjustavad e-keskkonnas hankija kontrollile mitte alluvad asjaolud, nt *force majeure*, elektrikatkestused, häired pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara töös jne. Hankija ei vastuta e-keskkonna kasutamisest või mittekasutamisest tekkinud kahjude või saamatajäänud tulu eest.
	10. RHR-i kasutamisega seotud tuge pakub RHR ja Rahandusministeerium.

# Pakkumuste tagasilükkamine

* 1. Hankija jätab õiguse lükata tagasi kõik pakkumused juhul, kui:
1. kõikide pakkumuste või vastavaks tunnistatud pakkumuste maksumused ületavad hankelepingu eeldatava maksumuse;
2. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, vms);
3. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

# Pakkumuste hindamise kriteeriumid, hindamine ja edukaks tunnistamine

* 1. Hankija hindab pakkumusi vastavalt RHS-le ja hanketeates toodud hindamise osakaaludele ning HD-s toodud hindamismetoodikale.
	2. Hankija hindab pakkumusi majandusliku soodsuse alusel.
	3. Pakkumusele antakse majandusliku soodsuse väärtuspunkte järgmiste kriteeriumite alusel:

5.3.1. Hooldusteenuse ühe töötunni maksumus **– maksimaalselt 40 väärtuspunkti;**

5.3.2. Arendusteenuse ühe töötunni maksumus - **maksimaalselt 60 väärtuspunkti.**

* 1. Pakkumuse majandusliku soodsuse väärtuspunkte antakse alljärgnevalt:

5.4.2. Maksimaalsed hooldusteenuse ühe töötunni maksumus **–** väärtuspunktid (40) omistatakse madalaima hinnaga pakkumusele. Teised pakkumused saavad punkte proportsionaalselt vähem ja arvutatakse valemiga "osakaal" - ("pakkumuse väärtus" - madalaim väärtus") / "suurim väärtus" \* "osakaal".

5.4.3. Maksimaalsed arendusteenuse töötunni maksumus **–** väärtuspunktid (60) omistatakse madalaima hinnaga pakkumusele. Teised pakkumused saavad punkte proportsionaalselt vähem ja arvutatakse valemiga "osakaal" - ("pakkumuse väärtus" - madalaim väärtus") / "suurim väärtus" \* "osakaal".

5.4.4. Arvutuste tulemused ümardatakse kahe komakoha täpsusega. „0“ hinda ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.

5.4.5. Arvutuste tulemused ümardatakse kahe komakoha täpsusega. Maksimaalne võimalik väärtuspunktide kogusumma on 100,00.

5.4.6. Pakkumused reastatakse väärtuspunktide summa alusel.

* 1. Edukaks tunnistatakse üks kõige suurema väärtuspunkti arvuga saanud pakkumus, mis on tunnistatud vastavaks riigihanke alusdokumentides esitatud tingimustele ning selle pakkujaga sõlmitakse raamleping.

# Hankelepingu jõustumine

* 1. Hankeleping jõustub hankelepingu allkirjastamisest poolte poolt.
	2. Kui edukaks tunnistatud pakkuja ei allkirjasta hankelepingut 10 päeva jooksul alates hankija poolt allkirjastatud lepingu saatmisest edukale pakkujale, hindab hankija kõiki ülejäänud pakkumusi uuesti ja tunnistab edukaks hindamise tulemusel järgmise pakkuja.